2003/511/EY: Komission päätös, tehty 14 päivänä heinäkuuta 2003, sähköisiin allekirjoituksiin liittyviä tuotteita koskevien yleisesti tunnustettujen standardien viitenumeroiden julkaisemisesta Euroopan parlamentin ja neuvoston direktiivin 1999/93/EY mukaisesti (ETA:n kannalta merkityksellinen teksti) (tiedoksiannettu numerolla K(2003) 2439)



Virallinen lehti nro L 175 , 15/07/2003 s. 0045 - 0046



Komission päätös, tehty 14 päivänä heinäkuuta 2003, sähköisiin allekirjoituksiin liittyviä tuotteita koskevien yleisesti tunnustettujen standardien viitenumeroiden julkaisemisesta Euroopan parlamentin ja neuvoston direktiivin 1999/93/EY mukaisesti (tiedoksiannettu numerolla K(2003) 2439) (ETA:n kannalta merkityksellinen teksti) (2003/511/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sähköisiä allekirjoituksia koskevista yhteisön puitteista 13 päivänä joulukuuta 1999 annetun Euroopan parlamentin ja neuvoston direktiivin 1999/93/EY(1) ja erityisesti sen 3 artiklan 5 kohdan, sekä katsoo seuraavaa: (1) Direktiivin 1999/93/EY liitteessä II olevassa f kohdassa ja liitteessä III vahvistetaan sähköisiin allekirjoituksiin liittyvien tuotteiden turvallisuutta koskevat vaatimukset. (2) Standardointialalla toimivaltaisten organisaatioiden tehtävänä on laatia tekniset spesifikaatiot, jotka ovat tarpeen tuotteiden tuotannon ja markkinoille saattamisen kannalta ja joissa otetaan huomioon teknologian nykyinen kehitysvaihe. (3) CEN (Euroopan standardointikomitea) ja ETSI (Euroopan telealan standardointilaitos) tarjoavat eurooppalaisen sähköisten allekirjoitusten standardointialoitteen EESSI:n (European Electronic Signature Standardisation Initiative) puitteissa avoimen, laajan ja joustavan eurooppalaisen konsensusta edistävän foorumin, jolla tuetaan tietoyhteiskunnan kehitystä Euroopassa. CEN ja ETSI ovat laatineet standardeja (CEN Workshop Agreement, Euroopan standardointikomitean CWA-sopimus ja ETSI TS - ETSI Technical Specification, ETSI:n tekninen spesifikaatio) direktiivin 1999/93/EY liitteissä vahvistettujen vaatimusten perusteella. (4) Tässä päätöksessä säädetyt toimenpiteet ovat sähköisiä allekirjoituksia käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Sähköisiin allekirjoituksiin liittyviä tuotteita koskevien yleisesti tunnustettujen standardien viitenumerot vahvistetaan liitteessä. 2 artikla Komissio tarkastelee uudelleen tämän päätöksen soveltamista kahden vuoden kuluessa sen julkaisemisesta Euroopan unionin virallisessa lehdessä ja raportoi direktiivin 1999/93/EY 9(1) artiklalla perustetulle komitealle. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 2003. Komission puolesta Erkki Liikanen Komission jäsen (1) EYVL L 13, 19.1.2000, s. 12. LIITE A. Luettelo sähköisiin allekirjoituksiin liittyviä tuotteita koskevista yleisesti tunnustetuista standardeista, joiden noudattamisen perusteella tuotteiden voidaan olettaa olevan direktiivin 1999/93/EY liitteessä II olevan f kohdan vaatimusten mukaiset - CWA 14167-1 (maaliskuu 2003): security requirements for trustworthy systems managing certificates for electronic signatures - Part 1: System Security Requirements - CWA 14167-2 (maaliskuu 2002): security requirements for trustworthy systems managing certificates for electronic signatures - Part 2: cryptographic module for CSP signing operations - Protection Profile (MCSO-PP) B. Luettelo sähköisiin allekirjoituksiin liittyviä tuotteita koskevista yleisesti tunnustetuista standardeista, joiden noudattamisen perusteella tuotteiden voidaan olettaa olevan direktiivin 1999/93/EY liitteen III vaatimusten mukaiset - CWA 14169 (maaliskuu 2002): secure signature-creation devices.